Žvainiai

Žvainiai – kaimas šiaurinės rytinėje Kretingos rajono savivaldybės dalyje, į pietus–pietvakarius nuo Salantų, kairiajame Salanto krante. Imbarės seniūnaitijos centras. Veikia Salantų kultūros centro Žvainių filialas, Lietuvos–Norvegijos žuvies apdorojimo įmonė „Nokvėja“ (įkūrėjai Raimondas Preibys ir Mortenas Sigurdas Ruundas), Imbarės bendruomenės Imbariečių draugija namai.

 Etimologija 

Iš pradžių kaimas vadintas Jurgaičiais, o nuo 1926 m. – Žvainiais. Pirmasis vietovardis kilo iš pavardės Jurgaitis daugiskaitos formos. Rašytiniuose šaltiniuose jis rašomas , . Vietos gyventojai kaimą vadino .

Antrasis vietovardis gyvenvietei buvo duotas Vinco Mykolaičio-Putino 1916 m. parašytos baladinės poemos „Kunigaikštis Žvainys“ literatūrinio veikėjo Žvainio garbei. Tarmiškai kaimas šiandien vadinamas .

 Geografija 

Kaimui priklauso 514,20 ha žemės,Teisės aktų registras – 2016 m. lapkričio 2 d. – 26124 kurioje 2021 m. buvo 64 sodybos, pavieniai pastatai ar sodybvietės.Kretingos rajono savivaldybė: žemėlapis. – Valstybės įmonė Registrų centras  

Kaimas ribojasi su Salantais, Gargždele, Gedgaudžiais, Imbare, Barzdžiais, Klecininkais ir Pesčiais. Jo žemė driekiasi į pietus, pietryčius ir pietvakarius nuo Salantų, abipus kelio Salantai–Imbarė ir Alkupio upelio. Šiaurės rytinis kraštas siekia kelią , o palei vakarinį kraštą vingiuoja Salantas, skiriantis kaimą nuo kelio .

Vakarinė dalis patenka į valstybės saugomą teritoriją – Salantų regioninį parką. Erozinio Salanto slėnio atkarpoje veikia Salanto žemupio hidrografinis draustinis. Šio slėnio terasoje stūkso legendomis apipinta moreninė kalva – Gaidžio kalnas, o į Salanto ir Alkupio santaką įsiterpiančio aukštumos pakraščio viršūnėje buvusi Imbarės alka, į rytus nuo kurios laukuose kūpso mitologinis akmuo – Laumės kūlis.

Prie Salanto išliko neveikiančios Salantų žydų kapinės, šalia kurių yra holokausto aukų kapai ir paminklas Salanto durpyne pokariu užkastiems Žemaičių apygardos partizanams atminti.
 Istorija 

Kaime prie Salanto upės žmonių gyventa jau vėlyvojo žalvario amžiaus pabaigoje – ankstyvajame geležies amžiuje. Mirusieji VIII a.–VI a. pr. m. e. laidoti pilkapiuose,Juozas Dapšauskas. Atkasti pilkapiai prie Salantų. – Pajūrio naujienos – 1997 m. liepos 18 d. – Nr. 83 įrengtuose upės slėnyje stūksančioje kalvoje, vadinamoje Gaidžio kalnu. Vėliau, I tūkst. I pusėje joje veikė kapinynas.Julius Kanarskas. Lietuvos TSR istorijos ir kultūros paminklo pasas. – Žvainių senkapis. – 1985 m. lapkričio 6 d. – Kultūros paveldo centro paveldosaugos biblioteka

Gaidžio kalno aplinkoje XVI a. kūrėsi Skilandžių kaimas ir dvaras, pirmąkart paminėti 1556 m. kovo 19 d.Paulius Vaniuchinas.Nuo Skilandžių iki Salantų. – Salantai. Gimtojo miesto praeitis. – 2011 m. gruodžio 24 d. Vėliau, nuo 1640 m. miestelį ir dvarą pradėta vadinti Salantais. Ankstyviausias, 1568 m. sudarytas Ldk Žygimanto Augusto valstybinių valdų Salantų apylinkių žemėlapis liudija, kad XVI a. dabartinių Salantų miesto, Gargždelės, Žvainių ir Gedgaudžių kaimų teritoriją apėmė Salantų arba Grebšių kaimas.Mappa wedle pomiaru Jokuba Łaszkowskiego Geometry Zygmunta Augusta Króla Polskiego w Roku 1568. Dnia 7. Aug: dokonaney, zrobiona wedle Jego Jnwentarza Opisania Dnia 10. Mar: Roku 1827. p. Antoniego Kiersznowskiego Kom: Są: Gł: P: Tel: – Lietuvos valstybės archyvas. – F. 1292, ap. 1, b. 170

Į pietus nuo Salantų dvaro plytėjusių ganyklų plėšininėje žemėje išaugo kelių sodybų nausėdija, pavadinta Jurgaičiais,Julius Kanarskas. Jurgaičiai. Pobaudžiavinės reformos sunaikintas kaimas. – Švyturys – 2019 m. birželio 29 d. – P. 5 kurie pirmąkart paminėti 1644 m. Salantų bažnyčios santuokų metrikų knygoje.Salantų Romos katalikų bažnyčios santuokos metrikų knyga. 1639-1712 m. – Kretingos muziejaus dokumentų rinkinys. – KM D-150

Baudžiavos panaikinimo reformos metu kaimas buvo panaikintas, valstiečiai iškeldinti į aplinkinius kaimus, o Jurgaičių žemėje apie 1870 m. įkurtas Salantų dvaro palivarkas.

Vykdydama Lietuvos žemės reformą, vyriausybė Salantų dvarą iš Marijos Oginskienės 1922-1924 m. nusavino, o palivarko žemę išdalino naujakuriams – kumečiams, bežemiams ir Lietuvos kariuomenės kariams savanoriams. Jie iš pradžių naująją gyvenvietę vadino senuoju Jurgaičių vardu, o 1926 m. pervadino Žvainiais.Julius Kanarskas. Nuo Jurgaičių iki Žvainių. – Pajūrio naujienos – 2022 m. gegužės 27 d.

Naujakurys Juozas Pabrėža atidarė kaime pirmąją pramonės įmonę – plytinę, kurioje išdegtos plytos naudotos Gaidžio kalno koplyčios, Kretingos vartotojų bendrovių parduotuvių ir sandėlių, privačių namų statybai Kretingoje, Salantuose.Julius Kanarskas. Imbarės žemė: žvilgsnis į 755 metų praeitį. – Kretinga: Kretingos muziejus, 2008

Daugelį naujakurių kiemų puošė monumentalūs kryžiai, koplytėlės. Tadas Bernius į šalia sodybos augantį pakelės ąžuolą prie Alkupio 1935 m. įkėlė koplytėlę su Jėzaus Kristaus ir šv. Jono Krikštytojo skulptūromis (meistras Anicetas Puškorius).Kretingos rajono liaudies dailės paminklai. – Kretingos muziejaus mokslinis archyvas. – F. 4, b. 17 Kazio Baltrimo sodyboje 1936 m. iškilo staliaus Juozo Štombergo pagaminta koplytėlė, puošta tekančios saulės spinduliais, bangų motyvo ornamentais ir varpelio pavidalo kabučiais, o ant kraigo priešais kaltinį kryželį-saulutę klūpėjo angelas. Viduje buvo salantiškio liaudies menininko Justino Mockaus nutapytas Agluonos Madonos paveikslas ir išdrožta medinė Švč. Mergelės Marijos skulptūra.Kretingos raj., Imbarės apyl., Žvainių km. Koplytėlė su Marijos paveikslu ir skulptūra (Dv-1525). – Parengė Julius Kanarskas. – Kretinga, 1988. – Kretingos muziejaus mokslinis archyvas. – F. 4, b. 124, 125

Iš uždurpėjusio Salanto slėnio buvo kasamos durpės, naudotos kurui ir dirvai trešti. Joms sandėliuoti netoli Salanto stovėjo sandėlis. Prie durpyno ir žydų kapinių naciai 1941 m. žudė Salantų žydus.Masinės žudynės Lietuvoje 1941–1944: dokumentų rinkinys. – Vilnius, 1973. – D. 2. – P. 146 Po karo durpyno duobėse stribai pamesdavo ir užkasdavo Salantų MGB būstinėje nukankintus ar apylinkės miškuose nušautus Žemaičių apygardos partizanus. Manoma, kad čia buvo užkastas ir kaimo valstietis, Kardo rinktinės partizanas Augustinas Narmontas.Danutė Dunauskaitė. Kančių įamžinimo vieta – Žvainių šlaitelis. – Švyturys – 1996 m. rugpjūčio 28 d.

1948 m. kaime buvo 54 vienkieminiai ūkiai.1948 г. 0–34–140–В–в (м. Салантай). Литовская ССР. – Генеральный штаб вооруженных сил Союза ССР. – Первое издание 1950 г. Prasidėjus masinei Lietuvos gyventojų tremčiai, per pirmąją trėmimų akciją 19480m. gegužės 22 d. į Krasnojarsko krašto Bogučianų rajoną buvo išvežtas Juozas Bernius su žmona Morta, vaikais Juozu, Kazimiera ir Morta, o į Bogotolo rajoną – Ona Venckienė su dukra Brone. Abi šeimos iš tremties paleistos 1957 m., tačiau O. Venckienė mirė dar tremtyje, o M. Bernienė – 1958 m., pakeliui į Lietuvą.1941–1952 metų Lietuvos tremtiniai. – Vilnius, 1993. – P. 427, 463

XX a. II pusėje Žvainiai buvo Taikos, vėliau – Imbarės kolūkio administracinis-kultūrinis centras. Kaime veikė ūkio kontora, Imbarės biblioteka ir kultūros namai.

Būdami Salantų priemiesčiu, Žvainiai išvengė sovietmečiu kilusios demografinės krizės. Tačiau plečiantis miestui, prie Salantų XX a. II p. – XXI a. pr. buvo prijungta šiaurinė kaimo dalis, apimanti apie 100 ha žemės.

 Gyventojai 

 Žymūs žmonės 
Gyveno* Juozas Pabrėža (1884-1944), naujakurys, verslininkas, Kretingos vartotojų bendrovės vedėjas

 Kultūros paveldas 

 Gaidžio kalnas (saugotinas kultūros ir gamtos paveldo objektas).
 Pilkapynas (VIII – VI a. pr. m. e.; nacionalinio reikšmingumo lygmens paminklas, turintis archeologinį, kraštovaizdžio ir mitologinį vertingųjų savybių pobūdį; unikalus objekto kodas ).Lietuvos TSR kultūros paminklų sąrašas (tęsinys). – Vilnius, 1977. – P. 13
 Kapinynas (I tūkst. I p.; patenka į pilkapyno teritorijos šiaurinę dalį).Lietuvos TSR kultūros paminklų sąrašas. – Vilnius, 1973. – P. 249
 Akmuo nulyginta plokštuma (I tūkst. II p. – II tūkst. pr.; guli Gaidžio kalno centrinėje dalyje).
 Akmuo nulyginta plokštuma (I tūkst. II p. – II tūkst. pr.; guli akmenų krūvoje Gaidžio kalno rytiniame pakraštyje; pilkapyno vertingoji savybė).
 Akmuo, vad. Laumės kūliu (regioninio reikšmingumo lygmens valstybės saugoma kultūros vertybė, turinti kraštovaizdžio ir mitologinį vertingųjų savybių pobūdį; unikalus objekto kodas ).
 Salantų žydų senosios kapinės (XVIII a. pab. – 1942 m. balandžio 25 d.; regioninio reikšmingumo lygmens valstybės saugoma kultūros vertybė, turinti istorinį ir memorialinį vertingųjų savybių pobūdį; unikalus objekto kodas ).
 Salantų žydų holokausto vieta (1941 m.; nacionalinio reikšmingumo lygmens valstybės saugoma kultūros vertybė, turinti istorinį ir memorialinį vertingųjų savybių pobūdį; unikalus objekto kodas ).
 Paminklas žuvusiems už Lietuvos laisvę 1940-1952 m. (1996 m.; statybos iniciatorius Stasys Srėbalius, Lietuvos šaulių sąjungos Žemaitijos rinktinės vadas; projekto autorius archit. Edmundas Giedrimas; saugotinas kultūros paveldo objektas, turintis memorialinį vertingųjų savybių pobūdį).
 Gaidžio Švč. Mergelės Marijos Apsilankymo koplyčia (1934-1935 m.; statybos iniciatorius Juozas Pabrėža; saugotinas kultūros paveldo objektas, turintis architektūrinį, dailės, mitologinį ir sakralinį vertingųjų savybių pobūdį).
 Koplytėlė su Marijos Maloningosios skulptūra ir Agluonos Marijos paveikslu (1936 m.; statybos iniciatorius Kazimieras Baltrimas, meistras – stalius Juozas Štombergas, dailininkas-skulptorius – Justinas Mockus; vietinio reikšmingumo lygmens registrinis kultūros paveldo objektas, turintis architektūrinį ir sakralinį vertingųjų savybių pobūdį; unikalus objekto kodas )
 Skulptūrinė kompozicija „Ave Maria“ (Švč. Marija su kūdikiu) (1989-1990 m.; autorius – akmens skulptorius Vilius Orvidas – br. Gabrielius OFS; registrinis kultūros paveldo objektas, turintis dailės ir sakralinį vertingųjų savybių pobūdį; unikalus objekto kodas ).

 Galerija 

 Šaltiniai 

 Nuorodos 
 Gaidžio kalnas: Salantų regioninio parko direkcijossvetainė 
 Paulius Vaniuchinas. Gaidžio kalno legendos, pilkapiai ir koplyčia
 Audra Venckuvienė. Žvainių žmonės patys kuria savo laimę. – Vakarų Lietuva – 2008 m. kovo 19 d.
 Juozapas Pabrėža – savanoris, kooperatininkas, kūrėjas. – Vakarų Ekspresas – 2017 m. sausio 11 d.
 Juozapas Pabrėža – savanoris, kooperatininkas, kūrėjas. – Atvira Klaipėda.lt – 2023 m. vasario 11 d.
 Jurgaičiai. Pobaudžiavinė reformos sunaikintas kaimas. – Švyturys – 2019 m. birželio 29 d.
Nuo Jurgaičių iki Žvainių. – Pajūrio naujienos – 2022 m. gegužės 27 d.








Kategorija:Žvainiai